Абылғазы

Абылғазы, Әуезовтің кейіпкері. Жігітектен шыққан қарашаның баласы. Қараша мен Қаумен бір туысады, Қауменнің балалары «Абай жолы» эпопеясынан аты мәлім - Балағаз, Базаралы, Қарашаның көп балаларынан Абылғазыдан басқасының аттары аталмайды. Құнанбай мен Бөжейдің арасының ушығуына Қараша мен оның сотқар балаларының Майбасар жіберген атшабарларды сабауы себеп болады. Әуезовтің ел аузынан жинаған деректерінің ішінде Абылғазының есімі алғаш Тоқпамбет, одан кейін Мұсақұл оқиғасының тұсында айтылады. Бұлардың барлығында оның ерлігі, өжеттігі, батылдығы көрінеді. Абылғазы бейнесі ұлы жазушының эпопеясында шынайы сомдалып, көркемдіктің тамаша үлгісіне көтерілген.Абай. Энциклопедия. – Алматы: «Қазақ энциклопедиясының» Бас редакциясы, «Атамұра» баспасы, ISBN 5-7667-2949-9
Дереккөздер

Санат:Абай энциклопедиясы